ঢাকা-৪ (শ্যামপুর-কদমতলী) আসনেও প্রার্থী দেবে আওয়ামী লীগ। বর্তমান এমপি জাতীয় পার্টির নেতা সৈয়দ আবু হোসেন বাবলা। দলীয় একটি সূত্রে জানা গেছে, জাতীয় পার্টি আরেকটি জোট গঠন করার কারণে, মহাজোট থেকে মনোনয়ন পাবে না বাবলা। এই আসনে আওয়ামী লীগের নৌকা প্রতীকে মনোনয়ন পেতে দৌড়ে আছেন, আওয়ামী লীগ সভাপতির সাবেক ব্যক্তিগত সমন্বয়কারী ড. আওলাদ হোসেন, সংরক্ষিত আসনের এমপি সানজিদা খানম, শ্যামপুর থানা আওয়ামী লীগের সভাপতি তোফাজ্জল হোসেন। এ প্রসঙ্গে সানজিদা খানম বলেন, আমি আওয়ামী লীগ সভাপতি শেখ হাসিনার কাছে নমিনেশন চাইব। কারণ আমি দুবার নৌকা প্রতীক পেয়েছি। আশা করি এবারও পাব।